**Altruistul**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt vise de foc în liniştea nopţii

Ce urcă speranţa pe căi, în avânt

Iubirea şi-alege în voie iloţii

Un petec de apă şi-un boţ de pământ.

Un dans îi cuprinde şi-o tainică boare

Ea cald îl imbracă cu braţe ce-l vor

În pala iubirii şi-n dulcea chemare

Se moaie-n suflet, se stinge în dor.

În mare se culcă prea largi orizonturi,

Iar timpul înoată în marea de foc

Din aburi de vise şi clocot de porturi

Se naşte un suflet ce n-are noroc.

Senin îi e chipul şi-i pură gândirea

Puternică pală îi suflă-n destin

Priveşte departe, văzând omenirea

Scăldată în haos, durere şi chin.

Cu paşi tremurânzi el merge agale

Legat îi e trupul de-a’ lumii nevoi,

Dar spiritul liber nu ştie de zale,

E apa tâşnindă din trupul zăvoi.

În buche de carte îşi vede aleanul

El poartă cu soarta intern dialog,

Când zestrea Luminii o-ntunecă banul,

El pleaca spre Hades drept suflet zălog.

Şi aripi îşi pune sandalelor roase

Mantie de rouă pe umerii fermi

Cu pală arzândă în minte şi oase

El trece ţinutul trecutelor vremi.

Pe cercuri arzânde, în horă se prinde

Cu umbre ce-aşteaptă eternul judeţ,

Iar cartea şi crezul, a sale merinde,

Îi dau energie şi pasul semeţ.

Un râu se aşterne în calea urmată

O luntre se-nalţă la mal, tremurând,

Iar Charon prin ceaţă clienţii aşteaptă

Să-i ducă în beznă şi-n negru străfund.

Hidos e Cerberul ce-şi flutură coada

El stă şi aşteaptă pe tron de catran

Şi dulce aluaturi mănâncă prihoada

Când barca se mişcă la zgomot de ban.

Iar tânărul oaspe spre Hades coboară

Îi cere să vadă destinul lumesc,

Cum râde Olimpul de-a lumii ocară

Şi cât se întinde vechilul ceresc.

Îi cere să vadă speranţe apuse,

Destine înfrânte şi bieţi muribunzi

De banul ce muşcă, de arme depuse

Spre-a lumii sclavie a-titanilor scunzi.

Cuvinte măreţe îi mistuie mintea

El cere speranţa căzută… şi-n schimb,

Îşi pune zălog şi trupul şi cinstea

Cunună de lauri să-i prindă în nimb.

E albă lumina ce naşte în faptă,

Gigantică faclă al său altruism

Ce-i smulge lui Hades ascuns-a lui şoaptă

Ce sparge lăcate din negrul sclavism.

Se-nvolbură Stix-ul, cărare formează,

Iar Lumea apare plutind pe un vis,

Lăsând în adâncuri a negrului piază

Ce-n bani îşi aflase al ei necuprins.

Când tânărul oaspe departe priveşte

El vede o lume cladită din nou.

În temniţa-i rece speranţa clipeşte

Căci el este liber în negrul cavou.